*Tämä artikkeli käsittelee Espanjan kuningatarta. Jerusalemin kuningatar Jolandaa on myös kutsuttu samalla nimellä.*

Kuningatar Isabella II lapsena yllään kuningatar María Luisan ritarikunnan nauha, Carlos Luis de Ribera y Fieve n. 1835
Isabella II, Federico de Madrazo y Kuntzin maalaus 1850
Espanjan **Isabella II** (esp. *Isabel II de España, María Isabel Luisa de Borbón y Borbón-Dos Sicilias*); (10. lokakuuta 1830 Palacío Reál, Madrid, Espanjan kuningaskunta – 10. huhtikuuta 1904 Pariisi, Ranskan tasavalta) oli Espanjan kuningatar vuosina 1833–1868.

Suku, lapsuus ja koulutus
-------------------------

Isabella oli Ferdinand VII:n ja tämän neljännen vaimon Maria Kristiinan tyttäristä vanhempi. Isänsä kuoltua alle kolmevuotias Isabella nousi kuningattareksi. Setä Don Carlos karlisteiksi kutsuttune kannattajineen oli eri mieltä vallanperimyksestä, ja vuosina 1833-1839 käytiin Ensimmäinen karlistisota. Isabellan ollessa alaikäinen vuoteen 1843 asti hänen äitinsä ja kenraali Baldomero Espartero toimivat sijaishallitsijoina. Esparteron alaiset syrjäyttivät tämän vuonna 1843, ja Isabella julistettiin täysi-ikäiseksi 13-vuotiaana.

Alaikäinen kuningatar ei saanut kunnnon kasvatusta tai koulutusta. Hovin kotiopettajatar María del Carmen Machín y Ortiz de Zárate oli vastuussa hänen koulutuksestaan. Häntä on kuvattu laiskaksi, epäsiistiksi ja huolimattomaksi. Hän sai toteuttaa kaikki oikkunsa. Lisäksi hänellä oli huono iho, jota piti hoitaa merikylpylöissä.

Avioliitto
----------

Isabellan täyttäessä kuusitoista vuotta hänet vihittiin Bourbon-sukuun kuluvan serkkunsa Francisco de Asís de Borbónin, Cadízin herttuan (1822–1902) kanssa, jonka vanhemmat olivat infante Francisco de Paula (1794–1865) Kaarle IV:n ja Parman prinsessa Maria Luisan nuorin poika, Ferdinand VII:n veli sekä Molempain Sisiliain prinsessa Luisa Carlotta Maria Isabella (1804–1844), Molempain Sisilian kuninkaan Frans I:n tytär. Franciscon vanhemmat olivat läheistä sukua keskenään, aviomies oli vaimonsa setä ja aviovaimo miehensä sisarentytär. Isabellan ja Franciscon vanhemmat olivat myös serkkuja keskenään. Francisco oli luulosairas, harras uskovainen ja huhujen mukaan impotentti. Isabella oli iloluontoinen, hilpeä ja huonosti koulutettu. Avioliitto todettiin pian virheeksi.

Isabellan omalle valtakaudelle vuosina 1843–1868 oli ominaista poliittiset levottomuudet. Korkeina virkamiehinä palveli sotilaita. Monarkian asemaa heikensivät Isabellan yksityiselämää koskevat juorut. Vuonna 1868 hänet pakotettiin luopumaan vallasta ja lähtemään maanpakoon.

Isabella eli Espanjan vallankumouksen jälkeen loppuikänsä maanpaossa Pariisissa, ja hänen hautansa on El Escorialissa.

Lapset
------

Isabella II:n kahdestatoista lapsesta viisi saavutti aikuisiän. 

* Infanta, prinsessa María Isabel (1851–1931), avioitui vuonna 1868 äitinsä ja isänsä pikkuserkun, Molempain Sisiliain prinssi Gaetano Marie Federicon, Bourbonin herttuan, Girgentin kreivin kanssa (1846–1871), heillä ei ollut jälkeläisiä.
* Alfonso XII Espanjan infante, kruununprinssi (1857–1885) Espanjan tuleva kuningas.
* Infanta, prinsessa María del Pilar (1861–1879), kuoli 18-vuotiaana todennäköisesti aivokalvontulehdukseen
* Infanta, prinsessa María de la Paz (1862–1946), avioitui vuonna 1883 isänpuoleisen serkkunsa Baijerin prinssi Ludwig Ferdinandin (1859–1949) kanssa, heille syntyi kolme lasta.
* Infanta, prinsessa María Eulalia (1864–1958), avioitui vuonna 1886 äidinpuoleisen serkkunsa infante Antonio d'Orléansin Gallieran herttuan (1866–1930) kanssa, heille syntyi kaksi poikaa.

On esiintynyt paljon spekulaatioita, että jotkin tai kaikki Isabellan lapset eivät olleet Francisco de Asís de Borbonin. Tätä ovat vahvistaneet huhut siitä, että Francisco de Asís oli joko homoseksuaali tai impotentti. Francisco de Asís tunnusti kaikki lapset omikseen: hän teenskenteli loukkaantunutta ja ryhtyi kiristämään kuningatarta saadakseen rahaa vastineeksi siitä, että piti suunsa kiinni asiasta. Aviomiehen kiristys jatkui ja voimistui Isabellan maanpaon aikana.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.

Lähteet
-------

1. 1 2 3  John M. Cunningham. (toim.): Isabella II *Encyclopædia Britannica*. Viitattu 19.10.2016.
2. ↑  Isabella II (1830–1904) *Women in World History: A Biographical Encyclopedia*. Viitattu 28.4.2023.
3. 1 2  Rick Cavendish: Death of ex-Queen Isabella II of Spain *History Today*.  2004. Viitattu 19.10.2016.

Aiheesta muualla
----------------

* Kuvia tai muita tiedostoja aiheesta **Isabella II** Wikimedia Commonsissa

|  |  |  |  |
| --- | --- | --- | --- |
| Espanja | Edeltäjä:**Ferdinand VII** | **Espanjan kuningatar**1833–1868 | Seuraaja:**Amadeus I** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Tšekki
* Australia
* Kreikka
* Alankomaat
* Puola
* Vatikaani

 |
|  |
| Taiteenala | 
* KulturNav
* Te Papa (New Zealand)
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* RISM
* IdRef

 |

 |